Laguniljasas (Venesuela)
Laguniljasas (isp. Lagunillas) – miestas šiaurės vakarų Venesueloje, Sulijoje, Marakaibo ežero šiaurės rytinėje pakrantėje, į pietryčius nuo Siudad Ochedos. Yra keli uostai. Svarbus naftos gavybos centras, įsikūręs Marakaibo naftingajame baseine, prie Laguniljaso telkinio. Čia išgaunama nafta naftotiekiu tiekiama į Kabimaso naftos perdirbimo įmonę bei naftos eksporto uostą.